EkBass/fiwiki-20250220-pages-articles huggingface dataset:
Jalmari Kahri

Jalmari Kahri (21. elokuuta 1906 Kymi – 19. tammikuuta 2006 Kauniainen) oli suomalainen kuoronjohtaja ja musiikinopettaja. Kahri syntyi Kymin pitäjässä nykyisin Kotkaan kuuluvassa Sutelan kylässä. Hänen kiinnostuksensa musiikkia kohtaan heräsi jo lapsuudessa, kun maalaistalon tuvassa oli urkuharmoni. Työura kuitenkin alkoi tehdastyössä sokeritehtaalla ja lautatarhan yövahtina. Kahri pääsi 1920-luvun loppupuolella Jyväskylän seminaariin, jossa ryhtyi soittamaan selloa seminaarin orkesterissa. Kahri valmistui opettajaksi 1933 ja suoritti kaksi vuotta myöhemmin erillisen musiikinopettajan pätevyyden. Kahri työskenteli Maija-puolisoineen ensin Hämeenlinnan keskuskansakoululla ja tämän lisäksi musiikinopettajana Hämeenlinnan lyseossa, jossa johti myös koulun orkesteria. Jalmari Kahri osallistui keväällä 1939 Heikki Klemetin johtaman mieskuoro Finlandian konserttimatkaan Britanniaan, Yhdysvaltoihin, Ranskaan ja Saksaan. Finlandia-kuoron perinneyhdistyksen puheenjohtajana Kahri jatkoi yhdistyksen toiminnan loppuun asti. 99-vuotiaaksi elänyt Kahri oli viimeinen Finlandia-kuoron matkalla mukana ollut ja myös yksi viimeisistä Heikki Klemetin johdolla laulaneista suomalaisista kuorolaisista. Sekä talvi- että jatkosotien syttyessä Jalmari Kahri lähti rintamalle. Jatkosodan myöhemmässä vaiheessa hänet kuitenkin siirrettiin kotirintamalle henkisen huollon tehtäviin. Sodan jälkeen Kahrit muuttivat Helsinkiin, jossa Jalmarin uusi työpaikka oli Kallion kansakoulun musiikinopettajana. Vuonna 1950 hän aloitti Töölön yhteislyseon musiikinopettajana ja hoiti tätä tehtävää eläkkeelle siirtymiseensä saakka, vuoteen 1975. Kahri piti omia konsertteja ja lausuntailtoja, mutta opettajan työ ja kirkkomusiikki muodostuivat hänen pääasiallisiksi elämäntehtävikseen. Vuonna 1951 hän suoritti kanttori-urkurin tutkinnon ja toimi opettajantoimensa ohessa useiden Helsingin seurakuntien kanttori-urkurina. Hän oli myös taitava sovittaja ja sanoittaja ja teki runsaasti kuorosävellyksiä. Hänen tunnetuin sävellyksensä lienee Immi Hellenin runoon sävelletty "Betlehem". Omasta genrestään hän poikkesi eniten tehdessään kuorosovituksen Reino Helismaan ”Päivänsäteestä ja menninkäisestä”. Jalmari Kahri liittyi vuonna 1948 Laulu-Miehiin, jossa hänestä tehtiin varajohtaja. Pian hän päätyi useiden muidenkin kuorojen, muun muassa Kilven Kuoron, johtoon. Työmarkkinajohtaja Tapani Kahri ja arkkitehti Esko Kahri ovat hänen poikiaan. == Lähteet == * Koski, Mikko-Oskari: Soi, laulumme! -Kilven Kuoro 1913-2013, ISBN 978-952-93-3001-0 * Laulu-Mies-lehti 1/2007 * Anja Pankasalo (toim): 1919-1994 Helsingin Koelyseo – Töölön Yhteislyseo- Etu-Töölön yläaste ja lukio 75 vuotta, Helsinki 1994 ISBN 952-90-5512-9 * Tapani Kahri: Viheltääkö pilli? Työmarkkinamiehen muistelmat, Otava 2001. == Aiheesta muualla == * Jalmari Kahrin muistokirjoitus Helsingin Sanomissa: http://www.hs.fi/muistot/a1364354501911 Luokka:Suomalaiset musiikkipedagogit Luokka:Vuonna 1906 syntyneet Luokka:Vuonna 2006 kuolleet Luokka:Suomalaiset kuoronjohtajat Luokka:Suomalaiset kirkkomuusikot
Christopher Bochmann

Christopher Bochmann (s. 8. marraskuuta 1950 Chipping Norton, West Oxfordshire) on brittiläinen säveltäjä, joka asettui vuonna 1980 vakituisesti Portugaliin.The Living Composers Project: Christopher Bochmann Bochmann sai lapsena sellonsoiton opetusta isältään. Hän asui vuosina 1952–60 Turkissa. Hän opiskeli kontrapunktia ja harmoniaa Radley Collegessa vuosina 1964–67 ja sai yksityistä opetusta sävellyksessä ja kontrapunktissa Nadia Boulangerilta Pariisissa 1967–1971 sekä sävellyksessä lisäksi Richard Rodney Bennettiltä Lontoossa 1969–72. Bochmann sai Oxfordin yliopistosta taiteiden kandidaatin (1971), musiikin kandidaatin (1972), taiteiden maisterin (1976) ja musiikin tohtorin (1999) arvot. Hänen opettajiaan Oxfordissa olivat Kenneth Leighton, David Lumsden ja Robert Sherlaw Johnson. Bochmann on saanut urallaan lukuisia palkintoja ja tunnustuksia eri maissa. Vuonna 2004 hänelle myönnettiin Portugalin hallituksen Medalha de Mérito Cultural, ja vuonna 2005 hänestä tehtiin Brittiläisen imperiumin ritarikunnan upseeri Portugalin ja Ison- Britannian välisten kulttuurisuhteiden puolesta tekemänsä työn ansiosta. Bochmann on sävellystyönsä ohessa toiminut kapellimestarina; hän alkoi johtaa Orquestra Sinfónica Juvenilia vuonna 1984, ja hän on myös esiintynyt vierailevana kapellimestarina varsinkin Madeiran klassisen orkesterin johdossa. Hän on perustanut useita kuoroja ja nykymusiikkikokoonpanoja. Lisäksi hän on kirjoittanut artikkeleita ja kirjan A Linguagem Harmónica do Tonalismo (2003). Bochmann on opettanut muun muassa Escola Superior de Música de Lisboassa (1984–2006), jossa hän johti sävellyksen laitosta vuodesta 1991. Tämän jälkeen hän on työskennellyt Évoran yliopistossa. Hän on myös pitänyt kesäkursseja Brasiliassa ja opettanut vierailevana professorina Saksassa. Bochmannin varhaisia palkittuja teoksia ovat De Profundis (viululle, sellolle ja pianolle, 1970), Complainte de la Lune en Province (tenorille ja kitaralle, 1974), Snakes of Silver Throat (8 puhaltimelle, 1976). Hänen kamarimusiikkituotantoonsa kuuluu myös jousikvartettoja. Lisäksi hän on säveltänyt muun muassa orkesteriteoksia (kuten sinfonia, 2004–05), kamarioopperan Corpo e Alma (2008), lukuisia kuorosävellyksiä ja pianokappaleita. == Lähteet == Luokka:Brittiläiset säveltäjät Luokka:Portugalilaiset säveltäjät Luokka:Oopperasäveltäjät Luokka:Brittiläiset musiikkikirjailijat Luokka:Vuonna 1950 syntyneet Luokka:Elävät henkilöt
FS Duguay-Trouin (D611)

Duguay-Trouin (runkonumero D611) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta heinäkuussa 1999. == Valmistus == Alus tilattiin Lorientin laivastontelakalta, missä köli laskettiin 26. helmikuuta 1971. Se laskettiin vesille 1. kesäkuuta 1973 ja otettiin palvelukseen 17. syyskuuta 1975.Gardiner, Robert s. 113 == Palvelus == Alus poistettiin palveluksesta 13. heinäkuuta 1999. == Lähteet == * === Viitteet === Luokka:Tourville-luokan fregatit Luokka:Ranskalaiset kylmän sodan hävittäjät
FS De Grasse (D612)

De Grasse (runkonumero D612) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta toukokuussa 2013. == Valmistus == Alus tilattiin Lorientin laivastontelakalta, missä köli laskettiin 14. kesäkuuta 1972. Se laskettiin vesille 30. marraskuuta 1974 ja otettiin palvelukseen 25. lokakuuta 1975.Gardiner, Robert s. 113 == Palvelus == Alus poistettiin palveluksesta 5. toukokuuta 2013. == Lähteet == * === Viitteet === Luokka:Tourville-luokan fregatit Luokka:Ranskalaiset kylmän sodan hävittäjät
Paolo Negro

Paolo Negro (s. 16. huhtikuuta 1972 Arzignano, Italia) on italialainen uransa lopettanut jalkapalloilija, pelipaikaltaan puolustaja.Paolo Negro National Football Teams -sivustolla Peliuransa jälkeen hän on toiminut valmentajana. Negro pelasi urallaan yhteensä 363 ottelua Italian pääsarjassa Serie A:ssa edustaen Bolognaa, Laziota ja Sienaa. Suurimman osan urastaan hän pelasi Laziossa, jossa hän voitti Italian-mestaruuden kaudella 1999–2000 ja Italian cupin kausina 1997–1998, 1999–2000 ja 2003–2004. Hän pelasi lisäksi 26 ottelua Italian toiseksi korkeimmalla sarjatasolla Serie B:ssä edustaen Bresciaa. Italian maajoukkueessa Negro pelasi yhteensä seitsemän A-maaottelua vuosina 1994–1995 ja 1999–2000.Negron maaottelutilastot Italian jalkapalloliiton sivuilla Hän edusti Italiaa EM-kilpailuissa 2000. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1972 syntyneet Luokka:Elävät henkilöt
Asun kieli

Asu on Tansaniassa Kilimanjaron alueella asuvien parejen puhuma bantukieli. Sitä puhuu äidinkielenä noin ihmistä, minkä lisäksi gwenon ja mbugun puhujat osaavat sitä toisena kielenä. == Lähteet == == Kirjallisuutta == * * Luokka:Bantukielet Luokka:Tansanian kielet
Salalit

Salalit (Gaultheria) on kanervakasvien heimoon kuuluva suku. Suvun lajeja tavataan Pohjois- ja Etelä-Amerikassa, Uudessa-Seelannissa, Australiassa, Etelä- ja Kaakkois-Aasiassa ja Japanissa. Salalit ovat pensaita, jotka ovat ainavihantia. Pehr Kalm löysi salalit ensimmäisenä kasvitieteilijänä Pohjois- Amerikan tutkimusretkellään (1748–1751). Hän nimesi suvun Uuden Ranskan (nykyisen Kanadan) Quebecissa lääkärinä toimineen ranskalaisen Jean François Gaultierin (1708–1756) mukaan. == Lajeja == Salaleihin kuuluu yhteensä noin 285 lajia (mukaan lukien marjakanervat Pernettya). * Gaultheria antarctica * Gaultheria antipoda * Gaultheria appressa * Gaultheria depressa * Gaultheria hispida * Gaultheria lanceolata * Gaultheria leucocarpa * Gaultheria macrostigma * Gaultheria mundula * Gaultheria mucronata (aiemmin Pernettya mucronata) – marjakanerva * Gaultheria procumbens – lamosalali * Gaultheria pyroloides (syn. G. miqueliana) – helmisalali * Gaultheria rupestris * Gaultheria shallon – isosalali * Gaultheria tasmanica * Gaultheria viridicarpa == Lähteet == == Aiheesta muualla == * Finto: Kassu – Kasvien suomenkieliset nimet: Gaultheria * Suomen Lajitietokeskus: Salalit – Gaultheria Luokka:Kanervakasvit
Wave Engine

Wave Engine on ilmainen avoimen lähdekoodin 2D/3D cross-platform pelimoottori C#, VB, F# -kielille. Moottorin rakenne on modulaarinen. Tämänhetkinen versio on 1.4.1 ==Historia== Wave Enginen ensimmäinen versio julkaistiin vuonna 2012 tavoitteena olla helppo pelimoottori mobiilipelien julkaisua varten. Nykyisin Wave Enginellä on tuki Windowsille, Windows Phonelle, iOSille, Linuxille, Androidille ja OUYAlle. Ominaisuudet * Ilmainen * Oma rajapinta * 2D-renderöinti * 3D-renderöinti * partikkelit * törmäykset * fysiikat * animaatiot ==Aiheesta muualla== * Wave Engine Luokka:Pelimoottorit
N-klooributaani-imidi

N-klooributaani-imidi (C4H4ClNO2) on heterosyklinen orgaaninen yhdiste ja meripihkaimidin kloorattu johdannainen. Yhdistettä käytetään orgaanisen kemian synteeseissä klooraavana reagenssina tai mietona hapettimena. ==Ominaisuudet== Huoneenlämpötilassa N-klooributaani-imidi on valkoista kiteistä ainetta. Yhdiste liukenee veteen, asetoniin sekä jääetikkaan ja hieman tetrakloorimetaaniin sekä bentseeniin, mutta ei dietyylieetteriin.Yasukazu Ura & Gozyo Sakata: Chloroamines, Ullmann's Encyclopedia of Industrial Chemistry, John Wiley & Sons, New York, 2000. Viitattu 24.9.2014Scott C. Virgil, Terry V. Hughes, Di Qiu & Jianbo Wang: N-Chlorosuccinimide, e-EROS Encyclopedia of Reagents for Organic Synthesis, John Wiley & Sons, New York, 2012. Teoksen verkkoversio Viitattu 24.9.2014 ==Valmistus ja käyttö== N-klooributaani-imidiä valmistetaan johtamalla klooria meripihkaimidin vesipitoiseen etanoliliuokseen. N-klooributaani-imidiä käytetään orgaanisen kemian synteeseissä klooraamaan amiineja, ketoneja, tioeettereitä, sulfoksideja ja allyylisiä ja bentsyylisiä alkoholeja. Sitä voidaan käyttää myös primääristen alkoholien hapettamiseen aldehydeiksi ja sekundääristen alkoholien hapettamiseen ketoneiksi. Sitä voidaan käyttää myös aminohappojen ja peptidien tutkimuksessa sekä bakterisidina ja veden klooraukseen. ==Katso myös== *N-bromibutaani-imidi ==Lähteet== Luokka:Heterosykliset typpiyhdisteet Luokka:Klooriyhdisteet
Commandant Rivière -luokka

Commandant Rivière -luokka oli Ranskan laivaston yhdeksän 1950- ja 1960-lukujen vaihteessa valmistetun fregatin () muodostama alusluokka. Alukset oli suunniteltu merentakaisten alueiden valvontaan rauhan aikana ja sukellusveneidentorjuntakykyisiksi saattajiksi sodan aikana. Portugalin laivastolle valmistettiin neljä samankaltaista alusta João Belo -luokkana. == Suunnittelu == Luokan pääaseistuksena oli kolmeen yksiputkiseen torniin asennettua 100 millimetrin tykkiä, joista yksi etukannella ja kaksi takana. Vesijäähdytteiset myös ilmatorjuntaan soveltuvat automaattitykit kykenivät ampumaan pinta-maaliin 13,5 kg ammuksen 12 000 metriin ja ilmamaaliin 6 000 metriin. Tulinopeus tykillä oli 60 laukausta minuutissa. Neliputkinen 305 millimetrin sukellusveneentorjuntaheitin oli asennettu etukannelle tykkitornin taakse kansirakenteiden etupuolelle. Se kykeni ampumaan 230 kg syvyyspommin 3 000 metriin tai maakohteita ammuttaessa 100 kg ammuksen 6 000 metriin. Sukellusveneidentorjuntatorpedoita varten oli asennettu kaksi kolmen torpedoputken sarjaa. Alusten aseistuksen täydensivät kaksi 30 millimetrin pikatykkiä. Aluksilla oli majoitustilat 80 miehen kommando-osastolle sekä sen tarvitsemille kahdelle maihinnousuveneelle, jotka kumpikin kykenivät kuljettamaan maihin 25 miestä. Aiemmista Le Corse - ja Le Normand -luokista poiketen alukset oli varustettu 16 000 hevosvoiman dieselmoottorein. Tähän oli syynä vaatimuksena olleet pitkät toimintamatkat merentakaisilla alueilla. Koneet mahdollistivat 26 solmun huippunopeuden. == Alukset == Commandant Rivière -luokan fregatitGardiner, Robert s. 117 Nimi Telakka Kölinlasku Vesille Palvelukseen Kohtalo Victor Schoelcher Arsenal de Lorient lokakuu 1957 11. lokakuuta 1958 15. lokakuuta 1962 myyty 1988 Uruguaylle nimellä ROU General Artigas poistettu palveluksesta 27. huhtikuuta 2005 Commandant Bory Arsenal de Lorient toukokuu 1958 11. lokakuuta 1958 5. maaliskuuta 1964 palveluksesta 1. syyskuuta 1996 Amiral Charner Arsenal de Lorient marraskuu 1958 12. maaliskuuta 1960 14. joulukuuta 1962 myyty Uruguaylle 1991 nimellä ROU Montevideo poistettu palveluksesta 2008 Doudart de Lagrée Arsenal de Lorient maaliskuu 1960 15. huhtikuuta 1961 1. toukokuuta 1963 poistettu palveluksesta 1991 Balny Arsenal de Lorient maaliskuu 1960 17. maaliskuuta 1962 1. helmikuuta 1970 poistettu palveluksesta 1994 Commandant Rivière Arsenal de Lorient huhtikuu 1957 11. lokakuuta 1958 4. joulukuuta 1962 poistettu palveluksesta Commandant Bourdais Arsenal de Lorient huhtikuu 1959 15. huhtikuuta 1961 10. maaliskuuta 1963 myyty Uruguaylle 1990 nimellä ROU Uruguay poistettu palveluksesta 2008 Protet Arsenal de Lorient syyskuu 1961 7. joulukuuta 1962 1. toukokuuta 1964 poistettu palveluksesta 1992 Enseigne de vaisseau Henry Arsenal de Lorient syyskuu 1962 14. joulukuuta 1963 1. tammikuuta 1965 poistettu palveluksesta 1994 == Lähteet == * === Viitteet === *
Panu (romaani)

Panu: kuvauksia kristinuskon ja pakanuuden lopputaistelusta Suomessa on Juhani Ahon historiallinen romaani vuodelta 1897. Sen on julkaissut WSOY. Teos kertoo vanhan suomalaisen uskonnon ja kristinuskon yhteentörmäyksestä. Teoksen päähenkilöitä ovat Korpivaaran Isäntä Panu ja naapuripitäjän uusi pappi. Papin tehtävänä on käännyttää korpiseutujen ihmiset kristinuskoon. Panu taas haluaa kaikin keinoin pitää kiinni omasta uskostaan ja samalla vallastaan alueella. Panun poika Jouko joutuu molempien puolien painostamaksi ja joutuu tekemään raskaita valintoja. == Lähteet== == Aiheesta muualla == * * * Panu digikirjana Gutenberg.org:in sivulla Luokka:Juhani Ahon teokset Luokka:Historialliset romaanit Luokka:Vuoden 1897 kirjat
FS Commandant Bory (F726)

Commandant Bory (runkonumero F726) oli Ranskan laivaston 1964 palvelukseen otettu Commandant Rivière -luokan fregatti, joka poistettiin palveluksesta syyskuussa 1996. == Valmistus == Alus tilattiin Lorientin laivastontelakalta, missä köli laskettiin toukokuussa 1958. Se laskettiin vesille vielä saman vuoden lopulla 11. lokakuuta ja otettiin palvelukseen 5. maaliskuuta 1964.Gardiner, Robert s. 117 == Palvelus == Alus poistettiin palveluksesta 1. syyskuuta 1996. == Lähteet == * === Viitteet === Luokka:Commandant Rivière -luokan fregatit Luokka:Ranskalaiset Persianlahden sodan sotalaivat
FS Protet (F748)

Protet (runkonumero F748) oli Ranskan laivaston 1964 palvelukseen otettu Commandant Rivière -luokan fregatti, joka poistettiin palveluksesta syyskuussa 1992. == Valmistus == Alus tilattiin Lorientin laivastontelakalta, missä köli laskettiin syyskuussa 1961. Se laskettiin vesille 7. joulukuuta 1962 ja otettiin palvelukseen 1. toukokuuta 1964.Gardiner, Robert s. 117 == Palvelus == Alus poistettiin palveluksesta 1992. == Lähteet == * === Viitteet === Luokka:Commandant Rivière -luokan fregatit Luokka:Ranskalaiset Persianlahden sodan sotalaivat
FS Doudart de Lagrée (F728)

Doudart de Lagrée (runkonumero F728) oli Ranskan laivaston 1963 palvelukseen otettu Commandant Rivière -luokan fregatti, joka poistettiin palveluksesta syyskuussa 1991. == Valmistus == Alus tilattiin Lorientin laivastontelakalta, missä köli laskettiin maaliskuussa 1960. jSe laskettiin vesille 15. huhtikuuta 1961 ja otettiin palvelukseen 1. toukokuuta 1963.Gardiner, Robert s. 117 == Palvelus == Alus poistettiin palveluksesta 1991. == Lähteet == * === Viitteet === Luokka:Commandant Rivière -luokan fregatit Luokka:Ranskalaiset Persianlahden sodan sotalaivat
FS Balny (F729)

Balny (runkonumero F729) oli Ranskan laivaston 1970 palvelukseen otettu Commandant Rivière -luokan fregatti, joka poistettiin palveluksesta syyskuussa 1994. == Valmistus == Alus tilattiin Lorientin laivastontelakalta, missä köli laskettiin maaliskuussa 1960. Se laskettiin vesille 17. maaliskuuta 1962 ja otettiin palvelukseen 1. helmikuuta 1970.Gardiner, Robert s. 117 == Palvelus == Alus poistettiin palveluksesta 1994. == Lähteet == * === Viitteet === Luokka:Commandant Rivière -luokan fregatit
FS Commandant Rivière (F733)

Commandant Rivière (runkonumero F733) oli Ranskan laivaston 1962 palvelukseen otettu Commandant Rivière -luokan fregatti. == Valmistus == Alus tilattiin Lorientin laivastontelakalta, missä köli laskettiin huhtikuussa 1957. Se laskettiin vesille 11. lokakuuta 1958 ja otettiin palvelukseen 4. joulukuuta 1962.Gardiner, Robert s. 117 == Palvelus == Alus on poistettu palveluksesta. == Lähteet == * === Viitteet === Luokka:Commandant Rivière -luokan fregatit
FS Enseigne de vaisseau Henry (F749)

Enseigne de vaisseau Henry (runkonumero F749) oli Ranskan laivaston 1965 palvelukseen otettu Commandant Rivière -luokan fregatti, joka poistettiin palveluksesta syyskuussa 1994. == Valmistus == Alus tilattiin Lorientin laivastontelakalta, missä köli laskettiin syyskuussa 1962. Se laskettiin vesille 14. joulukuuta 1963 ja otettiin palvelukseen 1. tammikuuta 1965.Gardiner, Robert s. 117 == Palvelus == Alus poistettiin palveluksesta 1994. == Lähteet == * === Viitteet === Luokka:Commandant Rivière -luokan fregatit
Arttu Soininen

Arttu Soininen (s. 8. joulukuuta 1967) on aktiiviuransa päättänyt suomalainen kestävyysjuoksija. Hän edusti koko uransa ajan Espoon Tapioita ja hänen valmentajanaan toimi Juhani Markkanen. Ulkoratojen SM-kisoista Soininen saavutti hopeaa maratonilta vuonna 1990. Virallisissa kilpailuissa hän ei ole esiintynyt vuoden 2007 jälkeen. == Lähteet == Luokka:Suomalaiset kestävyysjuoksijat Luokka:Vuonna 1967 syntyneet Luokka:Elävät henkilöt
Sauli Harjamäki

Sauli Aatos Harjamäki (s. 14. elokuuta 1958 Kurikka) on aktiiviuransa päättänyt suomalainen kestävyysjuoksija. Uransa aikana hän edusti Peräseinäjoen Toivetta, Kauhajoen Karhua sekä Seinäjoen Urheilijoita ja hänen valmentajanaan toimi vuosien 1975-1991 aikana Pentti Koskiaho. Ulkoratojen SM- kisoista Harjamäki saavutti maratonilta kolme pronssia vuosina 1986, 1989 ja 1990. Virallisissa kilpailuissa hän ei ole esiintynyt vuoden 2009 jälkeen. == Lähteet == Luokka:Suomalaiset kestävyysjuoksijat Luokka:Vuonna 1958 syntyneet Luokka:Elävät henkilöt
Stuba Nikula

Jaakko Tuomas "Stuba" Nikula (s. 23. elokuuta 1972 Espoo) on suomalainen kulttuurivaikuttaja. Joulukuun 2018 alusta Nikula on toiminut Helsingin tapahtumasäätiön (ent. Helsinki-viikon säätiö) toimitusjohtajana. Aiemmin hän toimi Helsingin kaupungin kulttuurijohtajana 2013–2018. Nikula on työskennellyt myös toimitusjohtajana Kaapelitehdasta ja Suvilahden kulttuurikeskusta hallinnoivassa Kiinteistö Oy Kaapelitalossa (2006–2013), Finnish Metal Eventsissä ja Elmu-Yhtiössä. Nikula toimi Taideyliopiston hallituksessa 2018–2021. Nikula valmistui ylioppilaaksi Tapiolan lukiosta 1991 ja opiskeli Helsingin yliopistossa tietojenkäsittelytiedettä ja matematiikkaa valmistuen maisteriksi 1999. Hänen vanhempansa ovat entinen oikeuskansleri Paavo Nikula ja emeritaprofessori Riitta Nikula. Hänen veljensä on Jone Nikula. ==Katso myös== * Helsingin kulttuurikeskus ==Lähteet== ==Aiheesta muualla== * Luokka:Vuonna 1972 syntyneet Luokka:Elävät henkilöt Luokka:Suomalaiset kulttuurielämän vaikuttajat
Atšoli

Atšoli on nilosaharalainen kieli, jota puhutaan Ugandassa ja Etelä-Sudanissa. Sillä oli vuoden 2002 väestönlaskennassa äidinkielistä puhujaa Ugandassa. Etelä-Sudanissa asui SIL Internationalin vuonna 2000 tekemän tutkimuksen mukaan atšolin puhujaa. Atšoli sijoittuu luo-kielten ryhmään niloottisten kielten läntisessä haarassa. Sen läheisimpiä sukulaiskieliä ovat adhola, alur, kumam, lango ja luo. == Kirjoitusjärjestelmä == Atšolin kirjoittamiseen on käytetty latinalaista kirjaimistoa vuodesta 1947 lähtien. Atšolin aakkostoon kuuluu 16 konsonanttia, viisi vokaalia ja kaksi puolivokaalia. Vokaaleilla on kaksi eri äännearvoa, joiden sekoittaminen voi muuttaa sanan merkitystä, mutta tätä eroa ei ilmaista oikeinkirjoituksessa millään tavalla. {| class="wikitable" Kirjain Ääntämys a , b bw c d e , == Lähteet == Luokka:Niloottiset kielet Luokka:Ugandan kielet Luokka:Etelä-Sudanin kielet
Gianni Comandini

Gianni Comandini (s. 18. toukokuuta 1977 Cesena, Italia) on italialainen uransa lopettanut jalkapalloilija, pelipaikaltaan hyökkääjä.Gianni Comandini Playerhistory-sivustolla Comandini pelasi urallaan Serie A:ssa yhteensä 55 ottelua, joissa hän teki yhdeksän maalia. Hänen seuransa pääsarjatasolla olivat Milan ja Atalanta. Serie B:ssä Comandini edusti Cesenaa, Vicenzaa, Genoaa, Atalantaa ja Ternanaa pelaten yhteensä 94 ottelua, joissa hän teki 37 maalia. Comandini edusti Italian alle 21-vuotiaiden maajoukkuetta 19:ssä ottelussa, joissa hän teki kuusi maalia.Comandinin maaottelutilastot Italian jalkapalloliiton sivuilla Hän kuului Italian joukkueeseen kesäolympialaisissa 2000, jossa hän pelasi neljä ottelua ja teki kaksi maalia.FIFA Player Statistics: Gianni Comandini Molemmat maalit Comandini teki Italian 3–1-voittoon päättynessä Hondurasia vastaan pelatussa ottelussa, jossa hän teki myös oman maalin.Olympic Football Tournaments Sydney 2000 – Men – Italy 3:1 (3:1) Honduras – Overview == Lähteet == Luokka:Italialaiset jalkapalloilijat Luokka:Vuonna 1977 syntyneet Luokka:Elävät henkilöt
Kurjenkanervat

Kurjenkanervat (Phyllodoce) on kanervakasvien heimoon kuuluva suku. Tunnetuin laji on kurjenkanerva eli tunturikurjenkanerva (Phyllodoce caerulea). Suvussa on kaikkiaan noin 20 lajia. Sukuun kuuluvia lajeja ovat myös Phyllodoce breweri ja kellokurjenkanerva (Phyllodoce empetriformis). Lehdet ovat neulasmaisia, ainavihantia ja nahkamaisia ja ne sijaitsevat versossa limittäin. == Lähteet == == Aiheesta muualla == * Kassu – Kasvien suomenkieliset nimet: Kurjenkanervat (Phyllodoce) * Suomen Lajitietokeskus: Kurjenkanervat – Phyllodoce * Funet: Kurjenkanervat (Phyllodoce) * Integrated Taxonomic Information System (ITIS): Phyllodoce * United States Department of Agriculture (USDA): Phyllodoce * Flora of China: Phyllodoce *
Paola Livorsi

Paola Livorsi (s. 1967 Alessandria) on Suomessa asuva italialainen säveltäjä.The Living Composers Project: Paola Livorsi Livorsi opiskeli musiikin historiaa Giorgio Pestellin johdolla Torinon yliopistossa ja sai sieltä diplomin. Tämän jälkeen hän suoritti sävellysopintoja opettajanaan Riccardo Piacentini Torinon Giuseppe Verdi -konservatoriossa, josta hän valmistui vuonna 1996. Vuonna 1997 Livorsi opiskeli CIMO:n apurahan turvin Helsingissä elektronista musiikkia opettajanaan Kaija Saariaho ja sävellystä Jean-Baptiste Barrièren johdolla. Saariaholta hän sai opetusta myös Pariisissa 1999–2001. Tietokonemusiikkia Livorsi opiskeli vielä De Sono Associazione per la Musican apurahan turvin Pariisin CCMIX:ssä (1999–2000) ja IRCAM:ssa (2000–01). Livorsi on asunut vuodesta 2001 Suomessa. Hänen teoksiaan on Suomen ja Italian lisäksi esitetty myös Ranskassa ja Saksassa. Vuonna 1996 hän aloitti työskentelyn Il Giornale della Musican ulkomaankirjeenvaihtajana. Hänen saamiensa palkintojen ja tunnustusten joukossa on ensipalkinto kansallisessa lapsille sävelletyn vokaali- ja soitinmusiikin kilpailussa Comossa (1994, teoksesta Il Gatto dal serraglio). == Lähteet == == Aiheesta muualla == * Music Finland / Composer Profiles: Livorsi, Paula (sis. teoslistan) Luokka:Italialaiset säveltäjät Luokka:Suomalaiset säveltäjät Luokka:Suomenitalialaiset Luokka:Vuonna 1967 syntyneet Luokka:Elävät henkilöt
Etelä-Korean naisten jääkiekkomaajoukkue

Etelä-Korean naisten jääkiekkomaajoukkue edustaa Korean tasavaltaa eli Etelä- Koreaa naisten kansainvälisissä jääkiekko-otteluissa, muun muassa maailmanmestaruuskilpailuissa. Joukkue pelaa Etelä-Korean jääkiekkoliiton alaisuudessa. Etelä-Korealla oli vuonna 2017 noin 260 rekisteröitynyttä naisjääkiekkoilijaa, vuonna 2022 noin 400 ja vuonna 2024 yli 500. Tuon vuoden lopussa joukkue oli Kansainvälisen jääkiekkoliiton IIHF:n ylläpitämässä maailmanrankingissa 18. sijalla. Ensimmäistä kertaa joukkue sijoitettiin listalle vuonna 2004. Joukkue pääsi ensimmäistä kertaa olympialaisten jääkiekkoturnaukseen, kun Etelä-Koreassa järjestettiin talviolympialaiset vuonna 2018. Vuodeksi 2024 joukkue nousi maailmanmestaruuskilpailujen 1. divisioonan A-lohkoon. Joukkuetta on valmentanut yhdysvaltalais-kanadalainen Sarah Murray. Hänen jälkeensä toimessa ovat olleet eteläkorealaiset Sang Joon Kim ja Do Yun Kim. == Sijoitukset == === Maailmanmestaruuskisat === * 2004 – 3. divisioona, 6. * 2005 – 4. divisioona, 1. * 2007 – 3. divisioona, 5. * 2008 – 3. divisioona, 6. * 2011 – 4. divisioona, 2. * 2012 – 2. div., B-lohko, 3. * 2013 – 2. div., B-lohko, 1. * 2014 – 2. div., A-lohko, 3. * 2015 – 2. div., A-lohko, 3. * 2016 – 2. div., A-lohko, 2. * 2017 – 2. div., A-lohko, 1. * 2018 – 1. div., B-lohko, 2. * 2019 – 1. div., B-lohko, 2. * 2020 – 1. div., B-lohkon turnaus peruttiin koronaviruspandemian vuoksi. * 2021 – 1. div., B-lohkon turnaus peruttiin koronaviruspandemian vuoksi. * 2022 – 1. div., B-lohko, 5. * 2023 – 1. div., B-lohko, 1. * 2024 – 1. div., A-lohko, 6. === Olympialaiset === * 2018 – Etelä-Korean ja Pohjois-Korean eli Korean demokraattisen kansantasavallan yhdistetty Korean joukkue – 8. === Aasian talvikisat === * 1999 – 4. * 2007 – 5. * 2011 – 5. === IIHF Challenge Cup of Asia === * 2011 – pronssia * 2012 – 4. * 2014 – pronssia === IIHF:n maailmanranking === * 2004 – 27. * 2005 – 27. * 2006 – 26. * 2007 – 26. * 2008 – 26. * 2009 – 27. * 2010 – 28. * 2011 – 28. * 2012 – 26. * 2013 – 28. * 2014, helmikuu – 24. * 2014, huhtikuu – 24. * 2015 – 23. * 2016 – 23. * 2017 – 22. *2018, helmikuu – 17. *2018, huhtikuu – 16. *2019 – 16. *2020 – 16. *2021 – 17. *2022, helmikuu – 18. *2022, syyskuu – 19. *2023 – 19. *2024 – 18. == Lähteet == == Aiheesta muualla == * Etelä-Korean jääkiekkoliiton sivusto * Etelä-Korea nationalteamsoficehockeyssä Luokka:Etelä-Korean jääkiekko Luokka:Naisten jääkiekkomaajoukkueet
Claude Lenners

Claude Lenners (s. 1956 Luxemburg) on luxemburgilainen säveltäjä. Hän opiskeli Luxemburgin konservatoriossa ja Strasbourgissa; hänen opettajiaan olivat François-Bernard Mâche ja Alexander Müllenbach. Lenners pääsi stipendillä Rooman Villa Mediciin, jossa hän oli vuosina 1989–1991. Hän kävi myös Darmstadtin Ferienkursella vuonna 1992. Hän sai ensipalkinnon Henri Dutilleux -kilpailussa (1991), kamarimusiikin Irino-palkinnon (Tokio, 1993) ja Prix de Lionsin (Luxemburg, 1997).The Living Composers Project: Claude Lenners Lenners perusti elektronisen musiikin yhdistyksen Pyramiden ja toimi Rainy Days -nykymusiikkifestivaalin taiteellisena johtajana vuonna 2000. Hän on opettanut analyysiä, sävellystä ja tietokonemusiikkia Luxemburgin konservatoriossa vuodesta 1992. Hänen kustantajansa on Éditions Henry Lemoine. Lenners'n teosten joukossa ovat Pentagramma (oboelle, klarinetille, saksofonille, fagotille, harpulle, pianolle, lyömäsoittimille, 2 jousiorkesterille, 1985), Nachtschattengesänge (orkesterille, 1989), Buch der Unruhe (orkesterille, 1997), Unter fremden Sternen (sellolle, orkesterille, 1998) ja Phaeton (pianolle, jousiorkesterille, 1999). Lenners on säveltänyt myös runsaasti kamarimusiikkia ja soolosoitinteoksia sekä vokaalimusiikkia. == Lähteet == == Aiheesta muualla == * Viralliset sivut , , Luokka:Luxemburgilaiset säveltäjät Luokka:Vuonna 1956 syntyneet Luokka:Elävät henkilöt
Litteähukankorento

Litteähukankorento (Libellula depressa) on hukankorentoihin kuuluva sudenkorento, jolla on leveä ja litteä takaruumis. == Ulkonäkö ja koko == Sukukypsällä koiraalla on väriltään selkäpuolelta sininen takaruumis, ja takaruumiin selkäpuolen reunoilla on keltaisia laikkuja. Naaras ja nuori koiras ovat väriltään keltaisia. Korennon takaruumis on muodoltaan litteä ja huomattavan leveä. Siipien tyviosissa on laajat ruskeat värialueet, mutta muuten siivet ovat kirkkaat. Litteähukankorento muistuttaa ulkonäöltään jonkin verran muita hukankorentolajeja ja jossakin määrin merisinikorentoa, mutta on helposti tunnistettavissa. Litteähukankorennon takaruumiin pituus on 25–29 mm ja takasiiven pituus 33–37 mm. == Levinneisyys ja elinympäristö == Litteähukankorentoa tavataan yleisenä laajalla alueella Euroopassa sekä Länsi- ja Keski-Aasiassa. Se kuuluu monin paikoin elinalueensa yleisimpiin sudenkorentolajeihin. Levinneisyysalue rajoittuu idässä Iranin pohjoisosiin ja Turkmenistaniin. Laji ei elä aivan Euroopan pohjoisimmilla alueilla. Laji on saapunut Suomeen alkujaan 1910-luvulla kaakosta. Nykyään se on maassa jokseenkin harvinainen ja paikoittainen. Kannan suuruudessa kuitenkin esiintyy vaihtelua, ja silloin tällöin laji on ollut yleisempi. Lajin esiintymisalue rajoittuu Suomessa maan eteläosiin. Litteähukankorento elää useanlaisissa seisovissa ja hitaasti virtaavissa pienissä vesistöissä. Erityisen yleisiä asuinpaikkoja ovat ihmistoiminnasta syntyneet ojat, tuoreet pihalammikot ja sorakuoppien lampareet. Korennot voivat usein vaeltaa etäälle vedestä. == Elintavat == Lajin lentoaika Suomessa ajoittuu touko-kesäkuun vaihteesta elokuun alkupuolelle. Päälentoaika on kesäkuun alkupuoliskolta heinäkuun puoleenväliin. Litteähukankorento parittelee hyvin lyhyesti ilmassa lentäessään. == Lähteet == == Aiheesta muualla == *Laji.fi: Litteähukankorento (Libellula depressa) *Litteähukankorento Korentowikissä Luokka:Sudenkorennot
Ophelia Lovibond

Ophelia Lucy Lovibond (s. 19. helmikuuta 1986 Lontoo, Yhdistynyt kuningaskunta) on englantilainen näyttelijä. Hän on esiintynyt muun muassa elokuvissa Nowhere Boy (2009), 4.3.2.1 (2010), Herra Popper ja pingviinit (2011) ja Guardians of the Galaxy (2014). Lisäksi hän on näytellyt monissa brittiläisissä draamasarjoissa ja tilannekomedioissa. Lovibond tunnetaan myös roolistaan yhdysvaltalaisessa tv-sarjassa Holmes NYC.http://www.imdb.com/name/nm1166041/ Lovibond on kotoisin Lontoosta. Hän aloitti näyttelemisen paikallisessa teatteriryhmässä kymmenvuotiaana. 12-vuotiaana hän sai ensimmäisen roolinsa televisiosarjasta The Wilsons – valehdeltuaan olevansa kaksi vuotta vanhempi. Elokuvadebyyttinsä hän teki Roman Polańskin Oliver Twistissä vuonna 2005. Hän on valmistunut Sussexin yliopistosta. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2003 Loving You Loving You Alice 2005 Oliver Twist Oliver Twist Bet 2006 Crusade in Jeans Crusade in Jeans Isabella 2007 Popcorn Popcorn Katerina 2009 Shadows in the Sun Shadows in the Sun Kate 2009 Nowhere Boy Nowhere Boy Marie 2010 Chatroom Chatroom Charlotte 2010 4.3.2.1 4.3.2.1 Shannon 2010 London Boulevard London Boulevard Penny 2011 Näin ystävien kesken No Strings Attached Vanessa 2011 Turnout Turnout Sophie 2011 Herra Popper ja pingviinit Mr. Popper's Penguins Pippi Pepenopolis 2012 8 Minutes Idle 8 Minutes Idle Teri 2013 A Single Shot A Single Shot Abbie 2013 Thor: The Dark World Thor: The Dark World Carina (cameorooli) 2014 Guardians of the Galaxy Guardians of the Galaxy Carina Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Huomioita 2000 The Wilsons The Wilsons Poppy 6 jaksoa 2005 Sairaalaelämää Casualty Jude Greer Jakso: "Running Out of Kisses" 2006–2007 Holby Cityn sairaala Holby City Jade McGuire 9 jaksoa 2003–2007 The Bill The Bill Carly Flint/Serena Black 3 jaksoa 2007 Sydämen asialla Heartbeat Charlie Prentice 1 jakso 2008 Delta Forever Delta Forever Roxy 1 jakso 2009 FM FM Daisy 6 jaksoa 2009 Komisario Lewis Lewis Jessica Rattenbury 1 jakso 2012 Titanic: Blood and Steel Titanic: Blood and Steel Kitty Carlton 10 jaksoa 2014– Kyllä BBC hoitaa W1A Izzy vakituinen rooli 2014 Inside No. 9 Inside No. 9 Rachel Jakso: "Kuin sardiinit purkissa" 2014–2015 Mr. Sloane Mr. Sloane Robin vakituinen rooli 2014–2015 Holmes NYC Elementary Kitty Winter vakituinen rooli 2021 What If...? What If...? Carina (äänirooli) Jakso: "Mitä jos... T’Challasta tulisikin Tähtilordi?" ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Libyanarabia

Libyanarabia on Libyassa puhuttava arabian puhekielimuoto. Sitä puhuu äidinkielenään noin neljä miljoonaa ihmistä, minkä lisäksi Libyan berberikielten kuten awijilah’n puhujat käyttävät sitä toisena kielenä. Libyanarabia on hyvin samanlaista kuin Tunisian eteläosassa asuvien beduiinien puhuma tunisianarabia. Libyan lisäksi libyanarabiaa puhutaan Egyptin länsiosassa ja Nigerissä. == Lähteet == Luokka:Arabian murteet Luokka:Libyan kielet
Dominic Garcia Quejada

Dominic Garcia Quejada (s. 1978 Manila) on filippiiniläinen säveltäjä. Hän on säveltänyt enimmäkseen kamarimusiikkia. Hänen teoksiaan on esitetty Filippiinien lisäksi myös Kiinassa, Saksassa, Unkarissa, Indonesiassa ja Uudessa-Seelannissa.The Living Composers Project: Dominic Garcia Quejada Garcia Quejada opiskeli sävellystä Jonas Baesin ja Ramón Pagayon Santosin johdolla Filippiinien yliopistossa, Dilimanissa (Quezon City) vuosina 2000–10. Hän sai sieltä musiikin kandidaatin arvon ja opiskeli myös orkestraatiota opettajanaan Josefino Chino Toledo vuosina 2005–07. Vuonna 2012 Garcia Quejada pääsi Deutscher Akademischer Austauschdienstin stipendillä opiskelemaan Lyypekin musiikkiakatemiaan Dieter Mackin johdolla. Vuonna 2007 Garcia Quejada oli ehdolla International Society for Contemporary Musicin nuorten säveltäjien palkinnon saajaksi teoksella Movement as Stasis.ISCM Young Composer Award 2007 == Lähteet == Luokka:Filippiiniläiset säveltäjät Luokka:Vuonna 1978 syntyneet Luokka:Elävät henkilöt
Vapaakirja

Vapaakirja tarkoittaa Suomen vakuutustoimessa maksutonta vakuutusta. Käsite liittyy sellaisiin henkivakuutuksiin, jotka vakuutuksenottaja päättää takaisinoston sijasta muuttaa vapaakirjaksi. Tämä tarkoittaa, että vakuutus pysyy voimassa mutta vakuutusmaksuja ei tarvitse enää maksaa, koska vakuutuksenottaja on maksanut enemmän vakuutusmaksuja sopimuksen voimassaoloaikana kuin kuolemisriskin varalta on ollut tarpeen. == Lähteet == Luokka:Vakuutustoimi
Nok-kulttuuri

Nok-kulttuuri oli Nigerian Benuen ylätasangolla noin 500 eaa. – 200 jaa. vallinnut rautakautinen kulttuuri. Nok-kulttuurin esineistöä löydettiin ensimmäisen kerran vuonna 1928 pienestä Nokin tinakaivoskaupungista, ja sille ominaisia saviveistoksia on sen jälkeen löydetty noin 300 × 500 kilometrin laajuiselta alueelta. Veistokset esittävät yleisimmin eläinten päitä tai tyyliteltyjä ihmispäitä, joissa on rei'itetyt soikionmuotoiset tai kolmionmuotoiset silmät. Kulttuurin esineistöön kuuluu myös rautatyökaluja, kivikirveitä ja muita kivityökaluja sekä kiviornamentteja. ==Lähteet== ==Aiheesta muualla== Luokka:Nigerian historia Luokka:Afrikkalainen kulttuuri Luokka:Seulonnan keskeiset artikkelit
Sejad Salihović

Sejad Salihović (s. 8. lokakuuta 1984 Zvornik) on bosniahertsegovinalainen jalkapalloilija, joka pelasi pitkään Saksassa sekä uransa loppupuolella myös Sveitsissä ja Kiinassa. Pelipaikaltaan Salihović oli keskikenttäpelaaja. Hän pelasi myös Bosnia ja Hertsegovinan jalkapallomaajoukkueessa. Salihović muutti perheineen Saksaan kahdeksanvuotiaana juuri ennen Bosnian sodan alkua. == Ura == === Seurajoukkueura === Salihovićin kasvattajaseura on Hertha BSC. Hän aloitti ammattilaisuransa seuran kakkosjoukkueessa, jossa vastuuta ja maaleja tuli hyvin, mutta ykkösjoukkueessa Bundesliigassa Salihović pelasi vain viiden ottelun verran eikä hänelle ollut käyttöä. Vuonna 2006 hän siirtyi tuolloin kolmanneksi korkeimmalla sarjatasolla pelanneeseen TSG Hoffenheimiin, jossa hän oppi elämään jalkapalloilijan ammatille sopivalla tavalla. Hoffenheim nousi sensaatiomaisesti kahdessa vuodessa kolmosliigasta Bundesliigaan. Vakiopelaajaksi seurassa noussut Salihović piti seuran Bundesliigassa kaudella 2012-13, kun hän teki viime hetkillä kaksi rankkarimaalia Borussia Dortmundia vastaan. Hän toimi myös pitkään Hoffenheimin kapteenina. Salihović pelasi Hoffenheimissä yhteensä 229 liigaottelua tehden 62 maalia. Kesäkuussa 2015 Salihović allekirjoitti sopimuksen Kiinan Superliigan Guizhou Renhen kanssa. === Maajoukkueura === Nuorten maajoukkueessa pelannut Salihović debytoi Bosnia ja Hertsegovinan jalkapallomaajoukkueessa lokakuussa 2007. Hän oli mukana, kun Bosnia ja Hertsegovina selviytyi lyhyen historiansa ensimmäiseen arvoturnaukseen, vuoden 2014 MM-kisoihin. Itse kisoissa Salihović pelasi kahdessa ottelussa ja saavutti yhden syöttöpisteen, kun Bosnia ja Hertsegovinan tie päättyi alkulohkoon. == Lähteet == * * http://www.national- football-teams.com/player/24002/Sejad_Salihovic.html * Urheilusanomat MM- futisliite 2014 * http://www.sport1.de/fussball/bundesliga/2015/06/sejad- salihovic-verlaesst-1899-hoffenheim Luokka:Bosniahertsegovinalaiset jalkapalloilijat Luokka:Vuonna 1984 syntyneet Luokka:Elävät henkilöt
Bafia

Bafia on Kamerunin keskiosassa asuvien bekpakien puhuma bantukieli. Sen läheisiä sukulaiskieliä ovat lefa ja dimbong. Vuonna 1991 bafiaa puhui äidinkielenään ihmistä. == Lähteet == Luokka:Bantukielet Luokka:Kamerunin kielet
Alexándreia

Alexándreia () on Kreikan kaupunki ja samanniminen kunta (Δήμος Αλεξάνδρειας, Dímos Alexándreias), joka sijaitsee Imathían alueyksikössä Keski-Makedonian alueella. Koko kunnan pinta-ala on 473,4 neliökilometriä ja väkiluku 41 570\. Varsinaisen Alexándreian kaupungin väkiluku on 14 821 (vuonna 2011). Alexándreian kaupungin nimi oli aiemmin Gidás (Γιδάς). Kaupunki nimettiin uudelleen Aleksanteri Suuren kunniaksi vuonna 1953. Aleksanterin syntymäpaikka sijaitsee lähellä kaupunkia, eikä hänen mukaansa ollut aiemmin nimetty Kreikassa sijaitsevaa kaupunkia. Nykyinen Alexándreian kunta muodostui, kun Alexándreia, Antigonídes, Melíki ja Platý yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Alexándreian kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Alexándreia Alexándreia Alexándreia 14 821 Nisélli 653 Schoinás 390 Kampochóri Kampochóri 690 Loutrós Exokklísi 2 Loutrós 1 277 Neochóri Neochóri 536 Nisí Nisí 1 379 Sánta 0 Vrysáki Vrysáki 669 Yhteensä: 20 417 Antigonídes Episkopí Episkopí 462 Kalochóri 232 Kavásila Kavásila 632 Kefalochóri Kefalochóri 604 Palaió Skyllítsi Palaió Skyllítsi 526 Stavrós Stavrós 1 229 Xechasméni Rapsomaníki 206 Xechasméni 544 Yhteensä: 4 435 Melíki Agkathiá Agkathiá 1 270 Trilofía 178 Kypséli Kypséli 376 Moní Agíou Athanasíou Sfiníssis (luostari) 0 Melíki Melíki 3 116 Neókastro Neókastro 889 Pródromos Agía Triáda 279 Néos Pródromos 181 Pródromos 815 Yhteensä: 7 104 Platý Árachos Árachos 393 Kleidí Kleidí 1 249 Koryfí Koryfí 1 227 Palaióchora 392 Lianovérgi Lianovérgi 1 593 Plátanos Plátanos 630 Platý Ergotáxio Loudía 1 Platý 2 083 Prasináda Kydonéa 213 Niselloúdi 137 Prasináda 281 Tríkala Tríkala 1 415 Yhteensä: 9 614 Yhteensä: 41 570 == Lähteet == == Aiheesta muualla == * Δήμος Αλεξάνδρειας. Alexándreian kunnan verkkosivut. *
Robert Muteba Kidiaba

Robert Muteba Kidiaba (s. 1. helmikuuta 1976) on kinshasankongolainen jalkapallomaalivahti, joka edustaa kotimaansa pääsarjassa pelaavaa TP Mazembea. Kidiaba on pelannut seurassa vuodesta 2002. Samasta vuodesta asti hän on myös pelannut Kongon demokraattisen tasavallan jalkapallomaajoukkueessa. Kidiaba on voittanut kaksi kertaa Mazemben kanssa Afrikan Mestarien liigan ja selviytynyt seurajoukkueiden MM-kisojen loppuotteluun joulukuussa 2010, jossa Inter Milan kuitenkin oli parempi. Kidiaba tunnetaan erikoisesta tuuletuksestaan, jonka hän on tehnyt muun muassa 2010 seurajoukkueiden MM-kisojen välierissä ja vuoden 2013 Afrikan- mestaruuskisoissa Ghanaa vastaan. Tuuletuksessa Kidiaba pomppii takamuksellaan ja liikuttelee käsiään kuten Gangnam Stylessä, kun oma joukkue tekee maalin. == Lähteet == * * http://www.national-football- teams.com/player/2001/Muteba_Kidiaba.html == Aiheesta muualla == * Videolinkki Kidiaban tuuletuksesta Luokka:Kinshasankongolaiset jalkapalloilijat Luokka:Vuonna 1976 syntyneet Luokka:Elävät henkilöt
Luonnos

Luonnos tarkoittaa kuvataiteessa nopeasti tehtyä tutkielmaa. Se voi olla pohjana myöhemmin tehtävälle työlle, kun taiteilija hakee omasta luonnoskokoelmastaan sommitteluideoita tai tarkistaa jonkin näkymän yksityiskohtia. Taiteilijamestari voi tehdä luonnoksiaan myös apulaistensa työn pohjaksi. Luonnos voi joskus olla itsessäänkin taiteellisesti arvokas teos. Luonnos kuvaa yleensä näkymän laajempaa sommitelmaa ja vaikutelmaa. Luonnoksia tehdään usein kartuusipaperista tehtyyn luonnoslehtiöön. Luonnoksia tehdään esimerkiksi lyijykynillä, värikynillä tai tusseilla. Luonnokseen voi myös kirjoittaa tarpeellisia muistiinpanoja esimerkiksi näkymän värejä tai valoisuutta koskien. Perinteistä luonnosta on kolmea tyyppiä. Croquis on nopea piirustus, jonka tarkoitus on muistuttaa taiteilijaa näkemästään, jonka hän aikoo tallentaa pysyvämpään muotoon myöhemmin. Pochade on yleensä värillinen vaikutelma maisemasta. Kolmas luonnostyyppi on mallista tehty nopea ilmeen, pään asennon ja muiden ominaispiirteiden tallennus. 1700-luvulta lähtien luonnoksia on alettu nähdä myös itsenäisinä teoksina, jotka vangitsevat visuaalisen kokemuksen vaatimattomasti yksinkertaisin välinein. Esimerkiksi John Constablen luonnoksia arvostetaan nykyisin yhtä korkealle kuin hänen valmiita töitään. Oikeudenkäynneissä on vuosisatojen ajan nähty taiteilijoita, jotka tallentavat tapahtumia nopein ja kuvaavin luonnoksin. Ennen helppokäyttöisten kameroiden käyttöönottoa tämä oli ainoa tapa tallentaa näkymiä oikeussalissa, mutta taiteilijoita käytetään nykyisinkin, kun valokuvaaminen on kielletty. ==Lähteet== ==Aiheesta muualla== Luokka:Piirustus
Almopía

Almopía ( eli Δήμος Αλμωπίας, Dímos Almopías) on Kreikan kunta, joka sijaitsee Péllan alueyksikössä Keski-Makedonian alueella. Kunnan pinta-ala on 980,9 neliökilometriä ja väkiluku 27 556 (vuonna 2011). Kunnan kuntakeskus on Aridaía. Almopían kunta on ottanut nimensä samalla seudulla sijainneelta antiikin aikaiselta Almopian alueelta, joka oli yksi Makedonian valtakunnan osista. Almopían kunta syntyi, kun Aridaía ja Exaplátanos yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Almopían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aridaía Áloros Áloros 417 Ápsalos Ápsalos 1 121 Aridaía Aridaía 6 561 Ydraía 496 Dorothéa Agáthi 32 Dorothéa 564 Garéfeio Garéfeio 663 Loutráki Loutrá Loutrakíou 0 Loutráki 1 146 Lykóstomo Lykóstomo 403 Megaplátanos Megaplátanos 378 Monastiráki 164 Órma Órma 641 Piperiés Piperiés 558 Polykárpi Polykárpi 1 049 Prómachoi Prómachoi 1 740 Sarakinoí Káto Koryfí 62 Sarakinoí 351 Sosándra Sosándra 1 078 Tsákoi Tsákoi 961 Voreinó Neochóri 395 Voreinó 766 Xifianí Xifianí 767 Yhteensä: 20 313 Exaplátanos Archángelos Archángelos 623 Chrysí Chrysí 281 Exaplátanos Exaplátanos 1 292 Filóteia Filóteia 543 Foústani Foústani 454 Ída Ída 639 Konstantía Konstantía 570 Miléa Miléa 558 Rizochóri 443 Nerómyloi Nerómyloi 78 Pródromos 88 Nótia Aetochóri 25 Nótia 309 Períkleia Lagkadiá 82 Períkleia 341 Theodorákeio Theodorákeio 583 Thiriópetra Thiriópetra 334 Yhteensä: 7 243 Yhteensä: 27 556 == Lähteet == == Aiheesta muualla == * Δήμος Αλμωπίας. Almopían kunnan verkkosivut. *
Almopia

Almopia () oli antiikin aikainen Makedonian valtakunnan osa. Se sijaitsi valtakunnan rajalla sen luoteisosassa, ja sen kaakkoispuolella sijaitsi Bottiaia, lounaispuolella Eordaia ja Lynkestis, länsipuolella Derriopos, pohjoispuolella Pelagonia ja Paionia ja koillispuolella Parorbelia. Almopiaa asutti almopien heimo (Almōpes, ). Antiikin lähteiden mukaan seutu oli Argeadien (Temenidai) varhaisia valloituksia alueella. Ptolemaioksen mukaan Almopiassa sijaitsivat kaupungit Horma, Europos ja Apsalos. Kreikan nykyinen, samalla alueella sijaitseva Almopían kunta on ottanut nimensä antiikin aikaisesta alueesta. == Lähteet == == Aiheesta muualla == Luokka:Almopía Luokka:Makedonian valtakunnan alueet
Amfípoli

Amfípoli (; ) on Kreikan kylä ja samanniminen kunta (Δήμος Αμφίπολης, Dímos Amfípolis), joka sijaitsee Sérresin alueyksikössä Keski-Makedonian alueella. Koko kunnan pinta-ala on 414,3 neliökilometriä ja väkiluku 9 182\. Varsinaisen Amfípolin kylän väkiluku on 147 (vuonna 2011). Kunnan kuntakeskus on Rodolívos. Amfípolin kylä ja kunta ovat ottaneet nimensä antiikin ajan Amfipoliin kaupungista, joka sijaitsi nykyisen kylän lähellä. Kylän nähtävyyksiin kuuluvat Amfipoliin raunioiden lisäksi uudelleen pystytetty Amfipoliin leijonapatsas sekä Amfípolin arkeologinen museo. Nykyinen Amfípolin kunta muodostui, kun Amfípoli, Kormísta, Próti ja Rodolívos yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Amfípolin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Amfípoli Amfípoli Amfípoli 147 Néa Amfípoli 38 Mesolakkiá Mesolakkiá 16 Néa Mesolakkiá 325 Néa Kerdýlia Aktí Néon Kerdylíon 49 Limáni 4 Logkári 24 Néa Kerdýlia 538 Sykiá 30 Palaiokómi Néa Fylí 170 Palaiokómi 1 274 Yhteensä: 2 615 Kormísta Iliokómi Iliokómi 342 Kormísta Kormísta 555 Moní Eikosifoiníssis (luostari) 24 Néa Báfra Néa Báfra 716 Symvolí Áno Symvolí 23 Symvolí 252 Yhteensä: 1 912 Próti Angísta Angísta 295 Krinís Krinís 573 Próti Próti 1 176 Yhteensä: 2 044 Rodolívos Dómiros Dómiros 154 Mikró Soúli Mikró Soúli 385 Rodolívos Rodolívos 2 072 Yhteensä: 2 611 Yhteensä: 9 182 == Lähteet == == Aiheesta muualla == * Δήμος Αμφίπολης. Amfípolin kunnan verkkosivut. *
Dío-Ólympos

Dío-Ólympos ( eli Δήμος Δίου-Ολύμπου, Dímos Díou-Olýmpou) on Kreikan kunta, joka sijaitsee Pierian alueyksikössä Keski-Makedonian alueella. Kunnan pinta- ala on 493,2 neliökilometriä ja väkiluku 25 668 (vuonna 2011). Kunnan kuntakeskus on Litóchoro. Dío-Ólympoksen kunta syntyi, kun Anatolikós Ólympos, Dío ja Litóchoro yhdistyivät vuoden 2011 alussa Kallikrates-suunnitelman mukaisesti. Kunta sijaitsee Kreikan korkeimman vuoren Olympoksen juurella. Vuoren itäosa on kunnan alueella. Muihin alueen nähtävyyksiin kuuluu antiikin aikaisen Dionin arkeologinen alue. Kunta on saanut nimensä näistä kahdesta paikasta. == Kunnan osat == Vuoden 2011 kuntauudistuksesta lähtien Dío- Ólympoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anatolikós Ólympos Leptokaryá Leptokaryá 3 700 Panteleímonas Néos Panteleímonas 810 Panteleímonas 11 Paralía Panteleímonos 90 Platamónas Platamónas 2 013 Póroi Ágios Dimítrios 14 Néoi Póroi 733 Póroi 23 Skotína Áno Skotína 0 Paralía Skotínis 66 Skotína 883 Yhteensä: 8 343 Dío Ágios Spyrídonas Ágios Spyrídonas 1 489 Dío Dío 1 130 Platanákia 294 Karítsa Karítsa 2 025 Kontariótissa Kontariótissa 1 662 Néa Éfesos Néa Éfesos 1 564 Vrontoú Vrontoú 1 902 Yhteensä: 10 066 Litóchoro Litóchoro Kalývia Varikoú 38 Liménas Litochórou 9 Litóchoro 6 995 Moní Agíou Dionysíou (luostari) 25 Pláka 192 Yhteensä: 7 259 Yhteensä: 25 668 == Lähteet == == Aiheesta muualla == * Δήμος Δίου-Ολύμπου. Dío-Ólympoksen kunnan verkkosivut. *